
ДЕТСКИЯТ ГНЯВ

Детският гняв плаши повечето родители, особено когато се проявяват на публични места. Чудите се какво ще си помислят хората докато детето ви се тръшка, плаче, или се опитва с юмруци да извоюва своята правда. 
Отговорът е: Не бива детската агресия и гняв задължително да бъдат потискани. Важното в случая е да не се стига до крайности. Децата не знаят друг начин освен – викове, плач, тръшкане и други подобни прояви за извеждане на негативните си емоции. Ролята на родителя е с много нежност и любов да преведе детето си през този период, като му покажат границите, начините за справяне. Грубото потискане на и потъпкване на достойнството на детето може да доведе до оформяне на комплекси у детето, които ще му навредят като порасне. Комплексите биха могли да му създадат проблеми при изграждане на характер и самочувствие на детето. Едно от най – ценните качества на човек е емоционалната зрялост, изграждане на вътрешен мир и способност за изразяване и канализиране на емоциите. Ако искате детето ви да владее това, значи трябва да забравите за подход включващ: наказания, физическо ограничаване, викове, крясъци и забрани.

ЗЛАТНИ ПРАВИЛА ЗА РЕШАВАНЕТО НА ТОЗИ ПРОБЛЕМ: 

1. Запазване на абсолютно спокойствие.
2. Любов към детето.
3. Дайте време на детето да излее енергията си и отрицателния заряд.
4. Разговорът ще бъде по – лесен и ползотворен и то ще ви чуе.
5. Опишете чувствата му чрез въпроси напр.: „ Ядосан ли си?, „Много ли си ядосан?, Кое те дразни?
6. Ако признакът за детския гняв е ваш отказ за нещо, не бързайте да го разрешавате, защото детето ще се научи да използва гнева си, за да ви „рекетира“, понеже е запомнило, че това му поведение му носи успех.
7. Преговорите са най – добрият начин да постигнете „примирие“. Но те трябва да започнат след като премине гнева.
8. Преговорите трябва да се водят по увлекателен и атрактивен начин. Така можете да му покажете, че сте склонни на отстъпки, но при условие, че и то ги направи. Това би било ценно умение за детето като възрастен.
9. Ако ситуацията е невъзможна и не можете да пробиете стената от гняв и обиди, опитайте се да разсеете детето с нещо друго, което да го извади от ситуацията. Например, ако е в стая, в която е в конфликтна ситуация с друго дете, просто го изведете от стаята нежно, без грубости и му дайте време да се успокои.





